Koliko avtomobilov uporabljajo v slovenskih gospodinjstvih

*Prevoz je pomemben dejavnik, ki vpliva na škodljive izpuste. Ob Svetovnem dnevu Zemlje, ki ga praznujemo 22. aprila, na podlagi izsledkov zadnje raziskave REUS preverjamo koliko avtomobilov uporabljajo v slovenskih gospodinjstvih.*

Konec šestdesetih let prejšnjega stoletja je smog v velikih mestih postal zelo velik problem. 22. aprila 1970 leta je več milijonov ljudi protestiralo proti posledicam industrijske revolucije. Danes je ta dan Dan Zemlje, globalni dogodek, v katerem sodeluje več kot milijarda ljudi v 192 državah.

Prevoz ima na okolje precejšen vpliv. Kljub temu, da sodobni avtomobili ustvarjajo manj škodljivih izpustov v primerjavi z avtomobili iz sredine 20. stoletja, število avtomobilov in prevoženih kilometrov nenehno naraščata. S tem se povečuje tudi količina izpustov škodljivih snovi v okolje.

Rezultati sedmega vala Raziskave energetske učinkovitosti Slovenije (REUS 2017) kažejo, da ima velika večina (96 %) od 1.015 anketiranih gospodinjstev ima velika večina (96%) v lasti vsaj en osebni avtomobil.

Spremembe pri ravnanju

V primerjavi s preteklim merjenjem smo zasledili dva negativna trenda: statistično značilno se je zmanjšal delež gospodinjstev brez avtomobila (2017: 4 %; 2015: 8 %) in povečal delež gospodinjstev z dvema avtomobiloma (2017: 37%, 2015: 33 %).

Pozitivne spremembe smo opazili tudi pri učinkovitosti avtomobilov: povečal se je delež gospodinjstev, katerih avto porabi manj kot 6 l/100 km (2017: 36 %; 2015: 29 %) in padel delež tistih, katerih avto porabi več kot 6,6 l/100 km (2017: 52%; 2015: 65%).

Po drugi strani pa obstaja tudi negativen trend: statistično značilno se je povečal delež gospodinjstev, ki prevozijo od 15.001 do 25.000 km (2017: 26 %; 2015: 21 %) in zmanjšal delež tistih, ki prevozijo do 5.000 km (2017: 25 %; 2015: 30 %).

V primerjavi z rezultati REUS 2015 se je povečalo število avtomobilov, ki so starejši od 15 let (2017: 24%, 2015: 19%). Povečal se je tudi delež gospodinjstev, ki se bodo v naslednjih 12 mesecih zelo verjetno ali zagotovo odločila za nakup novega avtomobila (2017: 6%, 2015: 3%), in delež gospodinjstev, ki se bodo zagotovo ali zelo verjetno odločila za nakup električnega vozila (2017: 3 %, 2015: 2 %).

Rezultati REUS 2017

Od 965 anketiranih gospodinjstev, ki imajo avtomobile, ima slaba polovica (48 %) en, dobra tretjina (37 %) dva, vsako deseto gospodinjstvo (10%) pa tri avtomobile ali več. V primerjavi s preteklim merjenjem se je zmanjšal delež gospodinjstev z enim (2017: 51%, 2015: 48%) in povečal delež gospodinjstev z dvema (2017: 37%, 2015: 33%) in tremi ali več (2017: 10%, 2015: 8%) avtomobili.

Grafika:

V primerjavi s prejšnjim merjenjem so najopaznejše spremembe pri anketiranih z nizkim dohodkom (do 690 EUR): delež gospodinjstev, ki nimajo avtomobila se je značilno zmanjšal (2017: 14%, 2015: 39%), povečal pa se je delež tistih, ki imajo dva avtomobila (2017: 17%, 2015: 10%).

Zanimive ugotovitve

Pripravili smo nekaj zanimivih podatkov o številu avtomobilov:

* Vsa gospodinjstva s prihodki nad 2.071 EUR imajo vsaj en avtomobil. Lastništvo dveh ali več avtomobilov je prisotno v vseh ekonomskih slojih. Povprečno število avtomobilov v gospodinjstvih narašča z višino dohodka.
* Največ gospodinjstev z enim avtomobilom se nahaja med anketiranci z nizkimi prihodki (do 1.380 EUR). V skupini s srednjimi prihodki (med 1.381 in 2.070 EUR) je število gospodinjstev z enim in z dvema avtomobiloma skoraj enako. V skupini z višjim dohodkom od 2.071 EUR ima večina gospodinjstev dva avtomobila ali več.
* Lastništvo treh ali več avtomobilov je značilno za gospodinjstva s prihodki nad 2.761 EUR (32%). V skupinah z nižjimi prihodki je ta delež bistveno manjši (od 2,3% do 9%).
* Največji delež gospodinjstev brez avtomobila in najmanjši delež gospodinjstev s tremi ali več avtomobili živi v Ljubljani in v Mariboru. Največji delež gospodinjstev z dvema avtomobiloma živi v urbanem okolju, največji delež gospodinjstev s tremi ali več avtomobili pa na podeželju v naseljih z do 2.000 prebivalci.
* Največji delež gospodinjstev brez avtomobila ali z enim avtomobilom živi v večstanovanjskih stavbah, največji delež gospodinjstev z dvema ali več avtomobili pa v enodružinskih hišah.
* Največji delež gospodinjstev brez avtomobilov živi v Zasavju, medtem ko je največ gospodinjstev z enim avtomobilom na Gorenjskem, z dvema avtomobiloma v Pomurski in Obalno-kraški regiji, s tremi ali več avtomobili pa v Primorsko-notranjski regiji. Goriška je edina regija v kateri imajo vsa anketirana gospodinjstva vsaj en avto.
* Deklarativen odnos do okolja vpliva tudi na število avtomobilov v gospodinjstvu; največji delež gospodinjstev z enim avtomobilom in najmanjši delež tistih z dvema ali več avtomobili prihaja iz skupine aktivnih gospodinjstev.

Ravnanje z energijo

Ob številu avtomobilov in količini prevoženih kilometrov je pomemben dejavnik tudi individualni način vožnje. Večja hitrost  in agresivna vožnja povečujeta porabo goriva in količino izpušnih plinov.

Največja poraba goriva in izpušnih plinov je v prvih nekaj minutah po vžigu hladnega motorja, preden se motor in katalizator segrejeta. To pomeni, da so pri večjem številu krajših voženj večji tudi poraba goriva in izpusti izpušnih plinov kot pri manjšem številu daljših voženj. Odločitev, da se na krajše razdalje odpravimo peš ali s kolesom, tako pozitivno vpliva na naše zdravje in okolje.

Okolju prijazen način vožnje vključuje počasno speljevanje, pravočasno menjavo prestav in zaviranje z motorjem. Pri tem umirjena in pazljiva vožnja ob upoštevanju predpisane varnostne razdalj med vozili, z manj zaviranja pozitivno vpliva na okolje, saj zmanjšuje stroške in izboljšuje varnost.